હિંદુ ધર્મમાં, ગાયને પવિત્ર અને પૂજ્ય ગણવામાં આવે છે. ખાસતો એટલાં માટે કે ગાયો એક સમયમાં મનુષ્યનાં જીવનનું એક અભિન્ન અંગ હતી. દુધની બનાવટોથી પોષણ મળતું. ગાયનાં છાણનો બળતણ તરીકે ઉપયોગ થતો, ગાયનો વાછરડો મોટો બળદ થાય ત્યારે ખેતીકામમાં મદદરૂપ થતો, કુવામાંથી પાણી સિંચવામાં ઉપયોગી થતો, બળદગાડા વડે વાહનવ્યવહારમાં માણસો તેમજ ચીજવસ્તુની હેરફેરમાં તે કામમાં આવતો. ગાયો પાલતું પશુ અને તેથી પણ વધુ હતી. આપણી આ વાર્તા કે જે ભારત દેશની છે, તેમાં એક ભૂંડ અને ગાય બન્ને વાતો કરી રહ્યા હતાં: